
Subiect:	Programe insuficiente de cercetare și dezvoltare a unor antibiotice noi
Organizația Mondială a Sănătății ridică din nou un semnal de alarmă asupra lipsei grave de antibiotice noi. Rezistența la antimicrobiene este o problemă de sănătate publică tot mai mare în spitalele de la nivelul statelor membre, dar nu numai. Cu toate că se depun eforturi semnificative pentru tratarea acelor boli rezistente la antibiotice, capacitatea bacteriilor de a dezvolta rezistență la acțiunea unui antibiotic încă persistă.
Rezistența la antimicrobiene ar putea conduce la decesul a până la 10 milioane de persoane pe an până în anul 2050. În momentul de față, acest fenomen este cauza principală a 700.000 de decese pe an, dintre care 50.000 în Europa și Statele Unite. În aceste condiții, se impune dezvoltarea unor noi programe de cercetare pentru depistarea unor medicamente eficiente împotriva infecțiilor rezistente la antibiotice.
Care sunt instrumentele de care dispune Comisia în vederea multiplicării programelor de cercetare și dezvoltare a unor antibiotice noi?

